తెలుగుదనం.కో.ఇన్‌ [telugudanam.co.in] - ఆంధ్ర రాష్ట్ర అవతరణ దినోత్సవం
"మా తెలుగు తల్లికి మల్లె పూదండ, మా కన్న తల్లికి మంగళారతులు" అంటూ తెలుగు నేలను తల్లిగా కీర్తించిన శంకరంబాడి సుందరాచారి, "చెయ్యెత్తి జైకొట్టు తెలుగోడా, గతమెంతో ఘనకీర్తి కలవోడా" అంటూ తెలుగు తేజాన్ని ఉద్వేగంతో గొంతెత్తిన వేములపల్లి శ్రీకృష్ణ, తెలుగు తల్లి సాంస్కృతిక దర్పాన్ని తమ రచనల ద్వారా తెలియజెప్పిన అనేక వేల యువ సాహితీ కుసుమాల కల్పవృక్షం ఆంధ్ర ప్రదేశ్. ఈ వృక్షానికి సాహితీ సుమాలే కాదు సంప్రదాయ సిద్ధాంతాలు కూడ వాడని పువ్వులై విరబూస్తుంటాయి. అమరజీవి పొట్టి శ్రీరాములు ఆత్మత్యాగంతో ఆవిర్భవించిన రాష్ట్రమిది. దక్షిణ భారతంలోనేకాక యావద్భారత దేశంలోనే సంప్రదాయాలకు పెద్దపీట వేసి ప్రత్యేకతను సంతరించుకున్న ఈ రాష్ట్రం ఏర్పడి నేటికి 54 సంవత్సరాలు అయ్యింది. సంస్కృతీ సంప్రదాయాల ఆచరణలో అర్ధ శతాబ్దం క్రితం ఎలా ఉందో ఆధునిక శతాబ్దంలో కూడా వాటికి అంతే విలువిస్తూ, వాటిని కాపాడుకుంటూ వస్తోంది. పైగా ఈ ఆంధ్ర రాష్ట్ర దినోత్సవానికి ఓ ప్రత్యేకత ఉంది. అది... తెలుగు భాషపట్ల ప్రజల్లో మమకారాన్ని పెంపొందింపజేసేందుకు తెలుగు రచయితలు గత ఏడాదిగా చేస్తున్న కృషికీ, తెలుగు భాషకు ప్రాచీన భాషగా గుర్తింపునివ్వాలని కేంద్ర ప్రభుత్వంతో చేస్తున్న పోరాటానికీ రాష్ట్రవ్యాప్తంగా విశేష ప్రతిస్పందన లభించడం. అందుకే ఈ ఆంధ్ర రాష్ట్ర అవతరణ ఉత్సవానికి గతంలో లేని ప్రత్యేక గుర్తింపు వచ్చింది.
ఇటీవల జరిగిన కొన్ని పరిణామాలు తెలుగు జాతిపట్ల మాతృ భాషాభిమానం పెరిగేట్లు చేశాయి. అందులో ముఖ్యమైనది కేంద్ర ప్రభుత్వం తెలుగు భాషకు ప్రాచీనతను గుర్తించకపోవడం. ఇది భాషాభిమానులను తీవ్రంగా నిరాశపరిచింది. వివిధ మాండలికాలలో రచనలు
చేస్తున్న కవులు, రచయితలను ఒకే తాటిపై తీసుకొచ్చి అనేక సదస్సులు, సమావేశాలు నిర్వహించేట్లు చేసింది. ముందుముందు ఇది మరింత ఉధృతమూ, విస్తృతమూ అయ్యే అవకాశముంది. అత్యంత ప్రాచీనమైన ఈ భాషకు ప్రభుత్వపరంగా ప్రాచీనతా గుర్తింపు లభించకపోయినా ప్రాధాన్యతా క్రమంలో ప్రపంచ భాషలలో 6వ స్థానం, భారతదేశంలో 2వ స్థానం లభించడం ఈ భాషపట్ల భాషారాధకుల ప్రేమను తెలుపుతోంది. ఏ భాషకూ లేని ప్రత్యేక నుడికారాల సొంపు, భాషా సౌలభ్యం, మాట్లాడుతున్నా, వింటున్నా ఆత్మానందాన్ని కలిగించే సహజసిద్ధమైన భావ సౌందర్యం ఈ భాషకు ఉండడమే ఇందుకు కారణం. తెలుగు భాషకు బలం అందులోని జాతీయాలు. అనువాదాలకు అందనివవి. వీటిని మరో భాషలోకి తర్జుమా చేసి వాటిని తమ భాషల్లోకి కలిపేసుకునేందుకు చేస్తున్న ఇతర భాషా శాస్త్రవేత్తల కృషి ఏమాత్రం నెరవేరదు. "తెలుగు నుడికారపు సొంపు" అనేది నాలుగు వేదాలలోని నాలుగు మహా వాక్యాల్లా నాలుగు దిక్కుల్లో శాశ్వతంగా నిలిచిపోయిందన్నది ఎవరూ కాదనలేని సత్యం.
భాషాప్రయుక్తంగా ఏర్పడిన మొట్టమొదటి రాష్ట్రంలో భాష మనుగడ గురించి ఆందోళనపడే పరిస్థితి రావడం దురదృష్టకరం. తానా, ఆటా, సిలికాన్ వేలీ లాంటి సంఘాలు విదేశాల్లో తెలుగు కార్యక్రమాలు నిర్వహిస్తూ తెలుగు సాంస్కృతిక వైభవానికి, తెలుగు భాషా వికాసానికీ ఎంతగానో కృషి చేస్తున్నాయి. ప్రతి ఏటా సాంస్కృతిక కార్యక్రమాలను నిర్వహిస్తూ తెలుగు జాతిని ఏకమొత్తంగా నిలుపుతున్నాయి. వారిలో జాతీయాన్ని పెంపొందిస్తున్నాయి. ఇది ఎంతైనా హర్షణీయం. తెలుగు వారికి ఎంతో దూరంగా ఖండాంతరాలలో ఉన్న వారే ఎంతో ఘనంగా తెలుగు జాతి కీర్తి కెరటాలను ఎగురవేస్తుంటే తెలుగు నేల మీద ఉన్న మనం మరెంతగా తెలుగు జాతి ఏకీకరణకు కృషి చేయాలో ఆలోచించాల్సిన సమయమిది. నిర్లక్షం నిజాయీతిని ప్రశ్నిస్తుంది. అందుకే తెలుగును కేవలం వాడుక భాషగా మాత్రమే గుర్తిస్తున్న మనలో ముందు ఒక పరివర్తన కలగాలి. దానికి వేదిక మన ఇల్లే కావాలి.
తెలుగు తల్లి అంటూ మన భాషను, సంప్రదాయాన్నీ గౌరవించుకుంటున్నాం. దేవతవోలె పూజించుకుంటున్నాం. అటువంటి తెలుగు తల్లి ఒడిలో పుట్టిన ప్రతి తల్లీ తన తల్లి భాషను తన బిడ్డలకు బోధించడం ద్వారా తన తల్లి ఋణం తీర్చుకునేందుకు ప్రయత్నించాలి. బిడ్డలకు తొలి గురువు తల్లే అయినప్పుడు ఆ ఇంటినే వదిలి మరెక్కడో తెలుగు భాషపట్ల సెమినార్లు నిర్వహించడం కంటే ప్రతి ఇంటిలోను సెమినార్లలాంటి అవగాహనా పాఠాలను ప్రతి తల్లీ తన ఇంటిలోనే ప్రారంభిస్తే తెలుగు అపూర్వ వైభవాన్ని అతి తేలిగ్గా పొందుతుంది. అందుకే ఉన్నతోద్యాగాల నిమిత్తం కంప్యూటర్ యువత విదేశాలకు ఉరకలేస్తున్నా, వారి తల్లిదండ్రులు మాత్రం తమ బిడ్డలు తెలుగుదనంనుండి దూరంకాకుండా ఉండేందుకు తాపత్రయ పడాలి. తల్లితండ్రులే వారిని విదేశీ ఉద్యోగాల దిశగా ప్రోత్సహిస్తున్నా, స్వదేశీ సంప్రదాయంపట్ల మాత్రం అభిమానం పెంపొందేట్లు చెయ్యాలి. భాషపట్ల వారికి అవగాహన కల్పించేందుకు కృషి చేయాలి. భాష గొప్పతనాన్ని తెలియజెప్పాలి. అదే ఈ రాష్ట్ర అవతరణ సందర్భంగా తెలుగు తల్లికి మనమిచ్చే నివాళి. ఆ దిశగా సాగే ప్రతి తల్లీ తెలుగు తల్లే.
telugudanam.koo.in [telugudanam.co.in] - aandhra rashtra avatarana dinotsavam
"maa telugu talliki malle poodanda, maa kanna talliki mangalaaratulu" antuu telugu neelanu talligaa keertinchina sankarambadi sundaraachaari, "cheyyetti jaikottu telugoda, gtamentho ghanakeerti kalavoda" antuu telugu tejaanni udvegamto gontettina vemulapalli srikrishna, telugu talli saamskrutika darpaanni tama rachanala dwara teliyajeppina aneka vela yuva saahitii kusumala kalpavruksham aandhra pradesh. ee vrukshaaniki saahitii sumale kaadu sampradaaya siddhaantaalu kuuda vaadani puvvulai virabuustuntaayi. amarajeevi potti sriraamulu aatmatyaagamto aavirbhavinchina rashtramidi. dakshina bhaaratamlonekaaka yaavadbhaarata desamlone sampradaayaalaku peddapeeta vesi pratyekatanu santarinchukunna ee rashtram erpadi netiki 54 samvatsaraalu ayyindi. samskrutii sampradaayaala aacharanalo ardha sataabdam kritam ela undo aadhunika sataabdamlo kuudaa vaatiki anthe viluvistuu, vaatini kaapaadukuntuu vastondi. paiga ee aandhra rashtra dinotsavaaniki oo pratyekata undi. adhi... telugu bhashapatla prajallo mamakaaraanni pempondimpajesenduku telugu rachayitalu gatha edaadigaa chestunna krushikee, telugu bhashaku praacheena bhashaga gurtimpunivvaalani kendra prabhutvamto chestunna poraataanikii raashtravyaaptamgaa visesha pratispandana labhinchadam. anduke ee aandhra rashtra avatarana utsavaaniki gatamlo laeni pratyeka gurtimpu vachindi.
iteevala jarigina konni parinaamaalu telugu jaatipatla maatru bhashabhimanam perigetlu chesaayi. andulo mukhyamainadi kendra prabhutvam telugu bhashaku praacheenatanu gurtinchakapovadam. idhi bhaashaabhimaanulanu teevramgaa niraasaparichindi. vividha mandalikalalo rachanalu
chestunna kavulu, rachayitalanu oke taatipai teesukochi aneka sadassulu, samavesalu nirvahinchetlu chesindi. mundumundu idhi marinta udhrutamuu, vistrutamuu ayye avakaasamundi. atyanta praacheenamaina ee bhashaku prabhutvaparamgaa praacheenataa gurtimpu labhinchakapoyina praadhaanyataa kramamlo prapancha bhaashalalo 6va sthaanam, bhaaratadesamlo 2va sthaanam labhinchadam ee bhashapatla bhaashaaraadhakula premanu teluputondi. e bhaashakuu laeni pratyeka nudikaaraala sompu, bhasha soulabhyam, matladutunna, vintunna aatmaanandaanni kaliginche sahajasiddhamaina bhaava soundaryam ee bhashaku undadame induku kaaranam. telugu bhashaku balam andulooni jaatiiyaalu. anuvaadaalaku andanivavi. veetini maro bhashaloki tarjuma chesi vaatini tama bhashalloki kalipesukunenduku chestunna itara bhasha saastravettala krushi ematram neraveradu. "telugu nudikaarapu sompu" anedi naalugu vedaalalooni naalugu mahaa vacalla naalugu dikkullo saasvatamgaa nilichipoyindannadi evaruu kaadanaleni satyam.
bhaashaaprayuktamgaa erpadina mottamodati rashtramlo bhasha manugada gurinchi aandolanapade paristhiti ravadam duradrushtakaram. taanaa, ata, silican vaelii lanti sanghaalu videsaallo telugu kaaryakramaalu nirvahistuu telugu saamskrutika vaibhavaaniki, telugu bhasha vikaasaanikii entagaano krushi chestunnayi. prati eta saamskrutika kaaryakramaalanu nirvahistuu telugu jaatini ekamottamgaa niluputunnaayi. vaarilo jaatiiyaanni pempondistunnaayi. idhi entainaa harshaneeyam. telugu vaariki entho dooramgaa khandantaralalo unna vaare entho ghanamgaa telugu jaati keerti keratalanu eguravestunte telugu neela meeda unna manam marentagaa telugu jaati ekikaranaku krushi cheyalo aalochinchaalsina samayamidi. nirlaksham nijaayeetini prasnistundi. anduke telugunu kevalam vaaduka bhashaga matrame gurtistunna manalo mundu oka parivartana kalagali. daaniki vedika mana illey kavali.
telugu talli antuu mana bhashanu, sampradaayaannii gouravinchukuntunnam. devatavole poojinchukuntunnaam. atuvanti telugu talli odilo puttina prati talli tana talli bhashanu tana biddalaku bodhinchadam dwara tana talli runam teerchukunenduku prayatninchaali. biddalaku toli guruvu talle ayinappudu aa intine vadili marekkado telugu bhashapatla seminarlu nirvahinchadam kante prati intiloonu seminarlalanti avagahana paataalanu prati talli tana intilone praarambhiste telugu apurva vaibhavaanni athi teliggaa pondutundi. anduke unnatodyaagaala nimittam computer yuvata videsaalaku urakalestunna, vaari tallidandrulu maatram tama biddalu telugudanamnundi doorankakunda undenduku taapatraya padali. tallitandrule vaarini videshee udyogaala disagaa prothsahistunna, swadeshee sampradaayampatla maatram abhimanam pempondetlu cheyyali. bhashapatla vaariki avagaahana kalpinchenduku krushi cheyali. bhasha goppatanaanni teliyajeppali. adhe ee rashtra avatarana sandarbhamgaa telugu talliki manamiche nivaali. aa disagaa saage prati talli telugu talle.